**Ministru kabineta noteikumu projekta**

**“Grozījums Ministru kabineta 2011.gada 7.jūnija noteikumos Nr.429 “Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšējās drošības biroja likums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 17.decembrī Saeimā tika pieņemts Iekšējās drošības biroja likums, kurš stāsies spēkā 2015.gada 1.novembrī. Līdz ar to no 2015.gada 1.novembra darbību uzsāks jauna valsts pārvaldes iestāde - Iekšējās drošības birojs.Saskaņā ar Iekšējās drošības biroja likuma 2.panta trešo daļu Iekšējas drošības birojs ir operatīvās darbības subjekts un izmeklēšanas iestāde.Saskaņā ar Kriminālprocesa likuma 382.1 panta pirmo daļu, ja kriminālprocesā nepieciešams noskaidrot personas, mantas vai dokumenta atrašanās vietu un sakarā ar to nav uzdots veikt operatīvās darbības pasākumus, procesa virzītājs var lemt par ziņu iekļaušanu integrētajā iekšlietu informācijas sistēmā personas, mantas vai dokumenta atrašanās vietas noskaidrošanai.Atbilstoši Operatīvās darbības likuma 8.1panta pirmajai daļai, ja šā likuma 2.pantā minēto uzdevumu izpildei un operatīvās darbības mērķu sasniegšanai nepieciešams noskaidrot personas, mantas vai dokumenta atrašanās vietu, operatīvās darbības subjekta amatpersona var lemt par ziņu iekļaušanu integrētajā iekšlietu informācijas sistēmā personas, mantas vai dokumenta atrašanās vietas noskaidrošanai.Ministru kabineta 2011.gada 7.jūnija noteikumi Nr.429 “Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai” nosaka integrētajā iekšlietu informācijas sistēmā iekļaujamo ziņu apjomu, ziņu iekļaušanas pamatu un mērķi, ziņu iekļaušanas, izmantošanas un dzēšanas kārtību personas, mantas vai dokumenta atrašanās vietas noskaidrošanai kriminālprocesā, administratīvā pārkāpuma lietvedībā, operatīvās darbības procesā un policijas resoriskās pārbaudes ietvaros. Minēto Ministru kabineta noteikumu 22.punkts noteic iestādes, kurām atbilstoši normatīvajos aktos noteiktajām personu, mantu un dokumentu kontroles funkcijām, kā arī izmeklēšanas, operatīvās darbības un policijas resoriskās pārbaudes funkcijām ir piešķirama piekļuve integrētajai iekšlietu informācijas sistēmai.Ņemot vērā minēto, nepieciešamas veikt grozījumus Ministru kabineta 2011.gada 7.jūnija noteikumos Nr.429 “Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai”, paredzot, ka Iekšējās drošības birojam ir piekļuve integrētajai iekšlietu informācijas sistēmai, tādējādi nodrošinot Iekšējās drošības birojam tiesības iekļaut, izmantot un dzēst integrētajā iekšlietu informācijas sistēmā iekļautās ziņas. |
| 3. | Projekta izstrādē iesaistītās institūcijas | Iekšlietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts “Grozījums Ministru kabineta 2011.gada 7.jūnija noteikumos Nr.429 “Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai”” attieksies uz Iekšējās drošības biroja amatpersonām ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Iekšējās drošības birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Saskaņā ar Iekšējās drošības biroja likumu ar 2015.gada 1.novembri tiks izveidota jauna valsts pārvaldes iestāde – Iekšējās drošības birojs. |
| 3. | Cita informācija | Nav. |

Anotācijas III, IV, V un VI – projekts šīs jomas neskar.

Iekšlietu ministrs R.Kozlovskis

Valsts sekretāre I.Pētersone – Godmane

04.03.2015. 14:14

565

Dz.Rancāne

67219419, dzintra.rancane@iem.gov.lv